Ralph Abernathy

Ralph David Abernathy Sr. () adolah surang pandeta dan aktivis Amerika Sarikat.

Kaidupan awal 
Abernathy lahia di Alabama. Ayahnyo, William, adolah urang kulik hitam partamo nan mandapek hak piliah di Marengo County, Alabama. Kutiko Parang Dunia Kaduo pacah, Abernathy bagabuang ka Angkatan Darat, dan mancapia pangkek sersan. Inyo kudian kuliah di Alabama State manggunoan bantuan dari G.I. Bill; inyo lulus subagai sarjana matematika pado tahun 1950. 

Kutiko masih kuliah, Abernathy manjadi pendeta Baptis. Salapeh wisuda, inyo manjadi penyiar radio di Montgomery, Alabama. Inyo kudian pindah ka Atlanta untuak kuliah pascasarjana di Universitas Atlanta dan mandapek gala M.A. dalam bidang sosiologi pado tahun 1951. Abernathy mamutuihan untuak tetap di bidang akademik dan manjadi kapalo asrama putra di Alabama State. Inyo juo manjadi pastor senior di First Baptist Church, Montgomery.

Aktivisme 
Abernathy partamo kali batamu Dr. Martin Luther King Jr. pado tahun 1954. Inyo mulai bakarajo samo jo Dr. King salapeh ditangkoknyo Rosa Parks di Montgomery pado bulan Desember 1955. Abernathy mangorganisir boikot bus di Montgomery, nan barasia mamaso Mahkamah Aguang lewat kasus Browder v. Gayle untuak manyatoan baso segregasi rasial di bus batantangan jo Konstitusi..

Abernathy ikuik mandirian Southern Christian Leadership Conference pado bulan Januari 1957; inyo tapiliah manjadi sekretaris jo bendahara.Sajak itu, Abernathy manjadi rekan utamo King dalam gerakan hak-hak sipil; kaduonyo ditangkok basamo-samo sabanyak 17 kali dan mamimpin gerakan di Montgomery, Albany, jo Selma.

Abernathy barado di kamar hotel King di Lorraine Motel, Memphis pado kutiko King dibunuah pado 4 April 1968. Inyo manaruihan karajo King subagai Presiden SCLC; pado bulan Mei 1968, Abernathy mamimpin Poor People's Campaign di Washington D.C. Inyo batugas subagai Presiden SCLC inggo maunduaan diri pado tahun 1977.

Salapeh garakan hak sipil 
Pado tahun 1989, And the Walls Came Tumbling Down, autobiografi Abernathy, ditabikkan. Inyo maningga di Atlanta pado 17 April 1990.

Rujuakan

Sumber bacaan 
 

Garrow, David: The Walking city: the Montgomery Bus Boycott, 1955-1956; Carlson; 1989;

Pautan lua 

Ralph Abernathy article, Encyclopedia of Alabama 
Ralph Abernathy Biography, The Civil Rights Struggle, African American GIs, and Germany
 The Jack Rabin Collection on Alabama Civil Rights and Southern Activists includes video, pictures and materials of Dr. Abernathy during the Selma to Montgomery March
 Ralph Abernathy on the WGBH series The Ten O'Clock News.
 FBI file on Ralph Abernathy
 Ralph Abernathy on Night Call program in 1968

Aktivis hak sipil Amerika Sarikat